MA’AMBIL BARAKAT
Oleh: Muhammad Ilfan Zulfani, Banjarmasin
Utuh Palilak ne sakulah di Amerika, ngarannya di Amerika Urang Islam kada tapi banyak. Pada suatu hari si Utuh ni diundang urang makan, tamintang makannya baimbaian lawan Urang Amerika nang beagama Islam. Lalu ae si Utuh beagak, kesah nangkaya urang Alim, bakupiah, bajubah, betasbih, besurban pulang. Sampai di tempat, Utuh ni duduk. Sekalinya surungannya biasa haja, iwak lawan nasi, maka sadikit haja pulang, kaganangan Utuh di Banjar makan nangkaya ini jua, tetapi akhirnya inya kawa makan banyak, karena diakalinya. Lalu inya mamakai cara nangkaya itu jua, dijilatnya iwak tuh seberataan, jadi urang kd hakun memakan bakas jilatan. Sekalinya berabut urang meambil nang bakas dimakan Utuh tadi tu. “Barakat, barakat meambil barakat urang Alim” jar urang-urang Amerika tadi tuh, habis makanan. Utuh kada sawat makan, kakalahan Utuh, napang jua beagak-baagak, baculas ha pulang.
hahaha
bjn_Latn bjn_Latn bjn_Latn mri_Latn